Spis č.:A/2011/20203
Verejný obstarávateľ: Mesto Košice, Trieda SNP 48/A, 040 11 Košice 
Postup -  prieskum trhu pri zákazke s nízkou hodnotou typu A.3 
v rámci postupu verejného obstarávania podľa § 102 zákona č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov a smernice č. 22/2011.

Zákazka na poskytnutie služieb s názvom: Poskytnutie masérskych služieb pre zamestnancov materských škôl a školských jedální pri MŠ zriadených mestom Košice 
Postup pri zákazke s nízkou hodnotou typu A.3 je dvojetapový, t.j. v prvej etape sa predkladajú požadované doklady, ktoré sú stanovené pre splnenie podmienok účasti. 

A.	Prvá etapa:
1)	Podmienky účasti sú nasledovné:  
   - Uchádzač musí byť oprávnený poskytovať požadované služby,
   - Uchádzač musí mať postavenie chránenej dielne/alebo doklad o priznaní postavenia  
     chráneného pracoviska
   - Uchádzač musí mať prevádzku v meste Košice
Uchádzač musí v prvej etape na preukázanie splnenia podmienok účasti predložiť nasledovné doklady:
- výpis z obchodného registra/alebo živnostenský list  alebo potvrdenie o pridelení IČO vo fotokópii, resp. zaslať e-mailom  ako oskenovaný.  
- doklad o priznaní postavenia chránenej dielne alebo postavenia chráneného pracoviska na predmet činnosti korešpondujúci s oblasťou predmetu zákazky vo fotokópii alebo zaslať ako  oskenovaný emailom.
- doklad o sídle prevádzky v meste Košice.
Doklady uchádzač zašle výlučne na e-mailovú adresu pre doklady: 2011.20203A@kosice.sk Ak niektoré požadované doklady nie sú vydávané v elektronickej podobe, alebo nie je ich možné poslať e-mailom, doručia sa verejnému obstarávateľovi v stanovenej lehote v uzatvorenej obálke s uvedením s označením – „Poskytnutie masérskych služieb pre zamestnancov materských škôl a školských jedální pri MŠ zriadených mestom Košice, č. spisu: A/2011/20203 -  NEOTVÁRAŤ“ osobne alebo poštou na adresu: Mesto Košice, Magistrát mesta Košice, Kancelária riaditeľa (3. poschodie, kancelária č. D-315), Trieda SNP 48/A, 040 11 Košice. Doklady môžu byť staršie ako 3 mesiace pokiaľ sú aktuálne a platné.
2)	Termín na predloženie dokladov je do: 2.11.2011 do 10:00 hod  
3)	Doklady zaslané alebo doručené po termíne alebo na inú e-mailovú adresu, alebo ak nebudú zaslané alebo doručené všetky doklady alebo nebude uchádzač postupovať podľa tohto postupu, takéto doklady nebudú brané do úvahy a nebudú posudzované.
4)	Na základe vyhodnotenia splnenia podmienok účasti, uchádzačom, ktorí nesplnili podmienky účasti bude zaslané oznámenie o nesplnení podmienok účasti. Uchádzačom, ktorí splnili podmienky účasti bude oznámený termín na predloženie ponuky a e-mailová adresa, na ktorú  budú ponuky zasielať.  

B.	Druhá etapa:
1)	Ponuku môže predložiť iba uchádzač, ktorí splnil podmienky účasti a bol vyzvaný na predloženie ponuky.
2)	Cenu je potrebné spracovať na základe požadovaného rozsahu a požadovanej kvality a ďalších požiadaviek uvedených podľa výzvy a podľa príloh, ak sú. Cenu je potrebné uvádzať v eurách (€). V ponuke je potrebné cenu uvádzať bez DPH, sadzbu a výšku DPH a cenu s DPH. Ak uchádzač nie je platcom DPH, uvedie túto skutočnosť v ponuke. 
3)	Ponuku, t. j. doplnenú výzvu verejného obstarávateľa uchádzač zašle výlučne na e-mailovú adresu uvedenú pre ponuky vo výzve. Cena predmetu zákazky nesmie prekročiť stanovenú výšku s DPH 6.600,– €
4)	Ponuky zaslané po termíne alebo na inú e-mailovú adresu  nebudú vyhodnocované.
5)	Ak uchádzač nepredloží ponuku v stanovenej lehote, alebo ak jeho ponuka týkajúca sa predmetu zákazky nebude v súlade s požiadavkou verejného obstarávateľa alebo nebude úplná, takáto ponuka nebude braná do úvahy/ nebude vyhodnocovaná.
6)	Úspešným uchádzačom bude ten, kto bude mať platnú ponuku a súčasne bude  jeho ponuka najvýhodnejšou podľa stanovených kritérií. 
7)	Kritériom na hodnotenie ponúk je:  Úspešným uchádzačom bude ten, kto bude mať najnižšiu celkovú cenu za požadovanú službu v trvaní 40 minút. 
8)	Úspešný uchádzač bude vyzvaný na predloženie podpísaného návrhu zmluvy v jednom vyhotovení, ktorá musí byť v súlade s výzvou a s jeho ponukou. V prílohe zmluvy bude konkrétne špecifikovať dodávaný tovar jeho názvom alebo číselným označením. Ak návrh zmluvy úspešného uchádzača nebude v súlade s  výzvou alebo jeho ponukou alebo bude mať neprijateľné podmienky, verejný obstarávateľ  vyzve uchádzača na odstránenie nedostatkov. Ak úspešný uchádzač neodstráni nedostatky v stanovenom čase, bude to považované za odstúpenie od jeho ponuky. V takom prípade bude vyzvaný na predloženie návrhu zmluvy ďalší uchádzač s ďalšou najlepšou ponukou obdobným postupom.

Prílohy: 
1.	Príloha č.1 - Návrh zmluvy

MUDr. Richard Raši, PhD. MPH
       	     primátor